Սերժ Սարգսյանը նշեց, որ Հայաստանը մշտապես բաց և թափանցիկ է եղել գործընկերների հետ, հատկապես ինտեգրացիոն գործընթացների հետ կապված հարցերում : Նա նշեց նաև, որ ռուս և եվրոպացի գործընկերները տեղյակ էին մյուս կողմի հետ վարվող բանակցություններից և խնդիր չէին տեսնում դրանցում: Ուղղակի ինչ-որ պահի «և՛, և»-ի սկզբունքը փոխարինվեց «կա՛մ, կա՛մ»-ի սկզբունքի, ինչն անհնարին դարձրեց Ասոցացման մասին պայմանագրի ստորագրումը: Ըստ Սարգսյանի, փաստորեն, ԵՄ Ասոցացման պայմանագրի տապալման մեջ մեղավոր է ԵՄ դիրքորոշման հանկարծակի փոփոխությունը: Դրանից անմիջապես հետո Սարգսյանը կարծես «ներում է» եվրոպացի գործընկերներին, հիշելով Ռիգայի գագաթնաժողովում հաստատված տարբերակված մոտեցման սկզբունքը, որի շնորհիվ ՀՀ-ին այդուհանդերձ հաջողվեց ստորագրել Ասոցացման մասին պայմանագիրը: Ինչ խոսք, գեղեցիկ քայլ էր, և որ ամենակարևորն է ընդունելի բոլոր կողմերի համար: Սարգսյանը նշեց, որ Հայաստանը ոչ մեկի հետ գաղտնի բանակցություններ չի վարել, որևէ մեկի ճնշման տակ որոշում չի կայացրել: